Rossiyaning Krasnoyarsk o‘lkasi osmonidan meteorit uchib o‘tdi (video)

Internetda Rossiyaning Krasnoyarsk o‘lkasi osmonidan meteorit uchib o‘tgani aks etgan video paydo bo‘ldi, deb yozadi “RIA Novosti”.

 Skrinshot: YouTube
Rolikda obyektning yaraqlagani va ikki marta chaqnab, keyin so‘nganini ko‘rish mumkin.
Mahalliy aholi vakillari aytishicha, yorqin oq-yashil obyekt tez uchib o‘tib, so‘ng osmonga singib ketgan. “U Yerga parallel tarzda juda katta tezlikda parvoz qildi… Voqea besh soniyadan ko‘p davom etmadi”, — dedi ulardan biri.
O‘lka bo‘yicha favqulodda vaziyatlar boshqarmasi uchar obyekt haqidagi ma’lumotni tasdiqlamadi.